A wannan Asabar din ce shugabannin za su dukufa wajen ganin sun samu daidaito kan batutuwa da suka shafi dumamar yanayi, da kuma kasuwanci na bai daya bayan da suka shafe yinin ranar Juma'a ba tare da shawo kan Shugaba Donald Trump na Amirka ba, kan batun dumamar yanayi, duk kuwa da kokarin da kasashe irin su Faransa, Jamus, Italiya da ma Tarayyar Turai gami da kasashe irin su Japan da Kanada ke yi, na ganin ya canza ra'ayin da yake da shi kan batun.
